Jalaludin al-Mahalli nulis tapsir iki saka kawitané Surat Al-Kahfi nganti pungkasané Surat An-Naas, lan sawisé iku panjenengané napsiraké Surat Al-Fatihah nganti rampungé. Al-Mahalli séda sadurungé ngrampungaké iku. Jalaluddin as-Suyuthi banjur mbacutaké, miwiti saka Surat Al-Baqarah nganti Surat Al-Israa'. Sawisé iku panjenengané mindhahaké tapsir Surat Al-Fatihah ing mburi urutané tapsir liya kang sadurungé wis digawé déning Al-Mahalli. Nanging, isih ana béda panemu ing para ahli ngenani pira kèhé garapané saben-saben juru tapsir mau.